MLDataScientist/Wikipedia-uzbek-2024-05-01 huggingface dataset:
Orkestr

Orkestr ( - orchestra — yunon teatrida sahnaning old maydonchasi) — musiqa asarini birglalikda ijro etuvchi cholgʻu asboblari yigʻindisi va shu asboblarni chaluvchi musiqaschilar kollektivi. Orkestr kamer ansambldan dirijor tomonidan boshqarilishi va baʼzi partiyalar yakka sozlarda emas, balki sozandalar guruhi tomonidan ijro etilishi bilan farqlanadi. Sozlarning turlari va tuzilishiga koʻra, orkestlar simfonik orkestr, xalq cholgʻu asboblari orkestri, kamer orkestr, puflamalar orkestri, torli cholgʻular orkestri, estrada orkestri, jaz orkestri va boshqa turlarga boʻlinadi. Oʻzbekistonda orkestrlarning barcha turlari mavjud.

Havolalar 

 http://www.mti.dmu.ac.uk/~ahugill/manual/
Jambul (tuman, Almati viloyati)

Jambul tumani — Almati viloyatining janubi-gʻarbiy qismida joylashgan. Yer maydoni 19,3 ming km2. 1928-yil tashkil topgan. Aholisi 139,817 kishi (2013). Tuman markazi — Uzunagʻash qishlogʻi.

Aholisi 
Tuman aholisi 139,817 kishi, aholi zichligi1 km2 7,2 kishidan toʻgʻri keladi (2013). Tuman aholisi koʻp millatli hisoblanadi, milliy tarkibini quyidan koʻrishingizga boʻladi (2010):
 qozoqlar — 100 964 kishi (80,06 %)
 ruslar — 12 887 kishi (10,22 %)
 uygʻurlar — 3 759 kishi (2,98 %)
 turklar — 2 225 kishi (1,76 %)
 ozarbayjonlar — 1 333 kishi (1,06 %)
 olmonlar — 882 kishi (0,70 %)
 tatarlar — 807 kishi (0,64 %)
 kurdlar — 484 kishi (0,38 %)
 ukrainlar — 421 kishi (0,33 %)
 oʻzbeklar — 380 kishi (0,33 %)
 qirgʻizlar — 336 kishi (0,27 %)
 chechenlar — 290 kishi (0,23 %)
 koreyslar — 163 kishi (0,13 %)
 boshqalari — 1 177 kishi (0,93 %)
 Jami — 126 108 kishi (100,00 %)

Ijtimoiy soha 
Tumanda 4 bolalar bogʻchasi, 58 maktab, 1 kasbiy-texnik bilim dargohlari faoliyat yuritmoqda. 12 madaniyat uyi, 3 muzey, 22 kutubxona aholiga xizmat qilmoqda. 61 tibbiyot mahkamasi, shulardan 4 kasalxona, 17 qishloq shifokorlik ambulatoriya, 1 oʻpka kasalliklarini davolaydigan kasalxona v.h faoliyat yuritmoqda.

Iqlimi 
Tuman iqlimi keskin kontinental. qishi qisqa va iliq boʻladi. Yanvar oyining yillik oʻrtacha harorati janubida –8°С, shimolida –12°С, iyul oyida janubida 20°С, shimolida 25°С. Togʻ etaklarida yogʻingarchilikning yillik oʻrtacha miqdori 500 mm, shimolida 200 – 300 mm.

Manbalar

Havolalar 
 Общая информация о районе на сайте Акима Алматинской области
 Форум Жамбылского района
 Аппарат Акима Жамбылского района 

Almati viloyati
Qozogʻiston tumanlari
Mikrofon

Mikrofon (mikro... va... fon) — tovush tebranishlarini elektr tebranishlarga aylantiradigan elektr akustik asbob. Tovush kuchaytirib uzatish (eshittirish) uchun qoʻllaniladi. Koʻmirli, elektrodinamikli, kondensatorli, elektretli, pyezoelektrli; tovush uzatish yoʻnalishi jihatdan -yoʻnaltirilmagan, bir tomonga yoʻnaltirilgan (kardioid) va ikki tomonga yoʻnaltirilgan xillari bor. Koʻmirli M.ni birinchi marta rus ixtirochisi M. Mahalskiy (1878) va undan bexabar ravishda P. M. Golubitskiy (1883) yaratishgan. Kumir yoki metall membrana tovush toʻlqinlari taʼsirida tebranib, zichlikni oʻzgartiradi, natijada piston va membranaga tegib turgan kumir kukuni elektr qarshiligini oʻzgartiradi. M. orqali oʻtayotgan tok kuchi oʻzgaradi. Hosil boʻlgan im-pulyelanuvchi (telefonga ulangan oʻtkazgich orqali kelayotgan) tok tele-fondagi membranani M.dagi membranaga mos ravishda tebratadi. Elektrodinamikli M.da yupqa polistirol parda yoki alyuminiydan tayyorlangan diafragma magnit tizimning halqasimon tirqishida joylashgan ingichka simda oʻralgan gʻaltakka biriktirilgan. Tovush toʻlqinlari taʼsirida diafragma tebranganda gʻaltak oʻramlari magnit kuch chiziqlarini kesib oʻtadi va gʻaltakda e.yu.k. hosil boʻladi. Bu e.yu.k. uning qismlarida oʻzgaruvchan kuchlanishni vujudga keltiradi.

Kondensatorli M.da tovush toʻlqinlari yupqa metall membranaga taʼsir etib, uning orasidagi masofani oʻzgartiradi, natijada membrana bilan elektr kondensator plastinkalariga oʻxshash metall korpus orasidagi elektr sigʻimi oʻzgaradi. Plastinkalarga oʻzgarmas kuchlanish berilganda kondensator sigʻimi oʻzgarib, unda tok hosil boʻladi. Tok kuchi tovush chastotalarining tebranishiga mos ravishda oʻzgaradi, natijada tovush tebranishlari elektr tebranishlariga aylanadi. Bunday M. tovushni sifatli yozib olish va qayta eshittirish tizimlarida ishlatiladi.

Elektretli M. kondensatorli M.ga oʻxshaydi. Unda kondensatorning qoʻzgʻalmas platinalari va oʻzgarmas kuchlanish manbai sifatiga elektret plastina qoʻlllaniladi.

Pyezoelektrik M.da tovush toʻlqinlari pyezoelektr xossaga ega boʻlgan modda (mas, segnet tuzi) dan yasalgan plastinkalarga taʼsir etib, ularning sirtida elektr zaryadlari hosil qiladi. Elektromagnitli M.da tovush toʻlqinlari poʻlat yakorga bikr ulangan membranaga taʼsir etadi; membrana oʻzgarmas magnit tirqishida, yakor sirtiga oʻralgan simlardan iborat gʻaltak uchlarida e.yu.k. hosil boʻladi. Pyezoelektr va elektromagnitli M.lar radiohavaskorlik qurilmalari va eshittirish apparatlarida ishlatiladi. Stereofonik radioeshittirish va tovush yozib olish tizimlarida umumiy korpusga zich joilashtirilgan ikkita bir xil M. ishlatiladi. M. telefon aloqada, radio va teleeshittirish, ovozi kuchaytirish hamda tovush yozib olish tizimlarida ishlatiladi.

Manbalar

Havolalar 

 Eski mikrofonlar haqida maʼlumot 
 http://users.belgacom.net/gc391665/microphone_history.htm
Radiokarnay

Radiokarnay — reproduktor nutq, musiqa va boshqa tovushlarni balandlatib eshittiradigan elektroakustik yoki mexanik qurilma. Tovush chastotali elektr toki yoki kuchlanishni mexanik vosita (diffuzor, diafragma va boshqalar) yordamida tovush tebranishlariga aylantirib beradi. Radiokarnayning elektrodinamik, ruporli, pyezoelektr, kondensatorli, elektromagnitli va pnevmatik xillari bor. Radioeshittirish tarmoqlari, tovush kuchaytirish tizimlari va boshqa sohalarda elektrodinamik radiokarnay (nominal quvvati 0,1 — 100 va chastotalar polosasi 50—12000 gs), bir nechta diffuzorli radiokarnaydan iborat tovush karnaylari (nominal quvvati — 100 va gacha, chastotalar polosasi — 100—800 gs), elektrodinamik va ruporli radiokarnaydan iborat (nominal quvvati 100 va gacha) agregatlar keng qoʻllaniladi.

Manbalar

Havolalar 
 ALMA — Global Radiokarnay Industriyasi Forumi
Yuk mashinasi

Yuk mashinasi yoki yuk avtomobili — yuk tashish uchun moʻljallangan avtomobil.

Havolalar 
 Yuk mashinalari ensiklopediyasi  
 „Gruzovik Press“ jurnali 

Transport vositalari
Maxatma Gandi

Mohandas Karamchand Gandi (1869-yil 2-oktabr, Gujarot — 1948-yil 30-yanvar, Dehli) — Hindiston milliy-ozodlik harakati rahbarlaridan biri, taniqli mutafakkir. U 1869-yil Gujarot viloyati Porbandar shahrida tugʻilgan. Hind xalqi uni „Mahatma“ („Buyuk qalb“) deb ataydi. Uning nomi bilan bogʻliq boʻlgan gandizm taʼlimoti Hindistondagi asosiy hukmron partiya — Hindiston Milliy Kongressining rasmiy mafkurasi hisoblanadi. 1887—1891-yillarda Angliyada huquqshunoslik boʻyicha maʼlumot oladi. 1891-yildan advokatlik vazifasida, 1893—1914-yillarda Janubiy Afrikadagi (Angliya mustamlakasi) gujarot savdo firmasida huquqshunosmaslahatchi. Nataldagi olmos, koʻmir, oltin konlarida, shakarqamish plantatsiyalarida yollanib ishlayotgan hind dehqonlarining insoniy huquqlarini himoya qilib 22 yil kurash olib bordi. Gandi „satyagraxa“ („kuch ishlatmasdan kurashish“) taktikasini ishlab chiqdi. U 1915-yildan Milliy kongress ishlarida faol qatnasha boshladi. Gandi ingliz mustamlakachilariga qarshi tinch namoyishlar oʻtkazish, chet el tovarlarini boykot qilish, rasmiy mansab va unvonlardan voz kechish, soliq toʻlashdan bosh tortish kabi kurash usullari orqali mehnatkash ommani kurashga jalb etdi. Gandi bir necha marta qamalgan (1922-1924, 1930-1931, 1942-1944). Gandi hindular bilan musulmonlarning oʻzaro doʻstligini mustahkamlashga intildi. Kastachilikka qarshi kurashdi. Gandining hinduizmiya eʼtiqodi chuqur boʻlgan; boshqa dinlarga hurmat bilan qaragan. Gandi butun faoliyatida din bilan siyosatni bir-biriga bogʻlashga harakat qilgan. Gandining barcha dinlar hamkorligi va doʻstligi haqidagi gʻoyalari Hindistondagi reaksion unsurlarning gʻazabini keltirgan. Hindularning reakiion shovinistik tashkiloti aʼzosi tomonidan otib oʻldirilgan. 

U umri davomida koʻrgan-kechirgan voqealarini "Mening hayotim" nomli kitobda bayon etdi. Gandi XX asrning Albert Eynshteyndan keyingi 2-raqamli insoni deya rasman tan olingan.

Manbalar

Manbalar  

 

1869-yilda tugʻilganlar
1948-yilda vafot etganlar
Astsetika
Hindiston
Louis XIV

Louis XIV (Louis Dieudonné (); 5-sentyabr 1638-yil — 1-sentyabr 1715-yil) 14-may 1643-yildan to oʻlimiga qadar, yaʼni 1715-yilgach Fransiya qiroli boʻlgan. U taxtda 72 yil-u 110 kun mobaynida oʻtirgan hamda insoniyat tarixida eng uzoq taxtda oʻtirgan monarxga aylangan. Burbonlar sulolasidan. Uning davrida Fransiyada mutlaq hokimiyat oʻzining eng yuqori choʻqqisiga chiqqan. Rivoyatlarga koʻra, „Davlat — bu men“ degan ibora Louis XIV ga tegishli. Fransiya hududini kengaytirish maqsadida olib borgan toʻxtovsiz urushlar, qirol saroyining katta harajatlari, soliqlarning oshishi, diniy taʼqiblar xalq qoʻzgʻolonlariga sabab boʻlgan. Bu esa Burbonlar sulolasini inqirozini yaqinlashtirgan. Mutlaq monarxiya davrida Fransiyada hali ham sanoat Angliyadan orqada qolayotgan edi.

Manbalar 

5-sentyabrda tugʻilganlar
1715-yilda vafot etganlar
1-sentyabrda vafot etganlar
1638-yilda tugʻilganlar
Louis VII

Louis VII (; 1120-yil — 18-sentabr 1180-yil, Parij) — qirol (1137-yildan). Kapetinglar sulolasidan. 2-salib yurishi (1147—49) yoʻlboshchilardan biri. 1152-yil Akvitaniya gersoginyasi Aliyenora bilan boʻlgan nikohi bekor qilingach, Fransiya Akvitaniyadan vaqtincha mahrum boʻlgan.

1120-yilda tugʻilganlar
1180-yilda vafot etganlar
18-sentabrda vafot etganlar
Louis VIII

Louis VIII (; 1187.5.9, Parij — 1226.8.11, Monpansye) — qirol (1223-yildan). Kapetinglar sulolasidan. Inglizlar bilan urushib Puatu, Perigor va boshqa fransuz hududlarini qaytarib olgan. 1226-yil albigoychilar (bidʼatchi diniy harakat qatnashchilari)ga qarshi urushga rahbarlik qilgan.

1187-yilda tugʻilganlar
1226-yilda vafot etganlar
5-sentabrda tugʻilganlar
8-noyabrda vafot etganlar
Louis IX Avliyo

Louis IX Avliyo (; 1214.25.4, Puassi — 1270.25.8, Tunis) — qirol (1226-yildan). Kapetinglar sulolasidan. Davlat hokimiyatining markazlashtirish yoʻlida islohotlar oʻtkazgan. 1248-yil va 1270-yildagi 7,8 - salib yurishlariga rahbarlik qilgan. Parij bitimi (1259)ni imzolagan.

1214-yilda tugʻilganlar
25-aprelda tugʻilganlar
1270-yilda vafot etganlar
25-avgustda vafot etganlar
Louis XI

Louis XI (; 1423.3.7, Burj — 1483. 30.8, Plessi — Le-Tur) — qirol (1461-yildan) Valua sulolasidan. Markazlashtirish siyosatini olib borgan. Gʻalayonlarni bostirgan. Anju, Pikardiya va boshqa hududlarni qirollik domenkta qoʻshib olgan.

1423-yilda tugʻilganlar
3-iyulda tugʻilganlar
1483-yilda vafot etganlar
30-avgustda vafot etganlar
Louis XII

Louis XII (; 1462.27.6, Blua — 1515.1.1, Parij) — qirol (1498-yildan). Valua sulolasidan. 1499-yilgi harbiy yurishi bilan Italiya urushi (1494—1559) ni qaytadan boshlagan. Harbiy, sud, soliq, pul tizimida islohotlar oʻtkazgan.

1462-yilda tugʻilganlar
1515-yilda vafot etganlar
27-iyunda tugʻilganlar
1-yanvarda vafot etganlar
Louis XVI

Louis XVI (; 1754.23.8, Versal — 1793.21.1, Parij) — qirol (1774—1792-yillar). Burbonlar sulolasidan. Buyuk Fransuz inkilobi boshlangach, xorijiy davlatlarni Fransiyaga qarshi qurolli yurish boshlashga undagan. Xalq qoʻzgʻoloni natijasida taxtdan agʻdarilgan (1792-yil 10-avgust) Aksil inqilobiy faoliyati uchun Konvent tomonidan sud qilinib, oʻlimga hukm etilgan; qatl qilingan.

1754-yilda tugʻilganlar
1793-yilda vafot etganlar
23-avgustda tugʻilganlar
21-yanvarda vafot etganlar
Qatl qilingan hukmdorlar
Louis XVIII

Louis XVIII yoki Lyudovik XVIII (1755.17.11, Versal — 1824.16.9, Parij) — qirol (1814—1815 va 1815—1824). Burbonlar sulolasidan. Buyuk fransuz inqilobi davrida (1789—1794) xorijdagi fransuz aksil inqilobchilari rahbari. Napoleon I taxtdan agʻdarilgach, xorijiy davlatlar koʻmagida hokimiyatni egallagan.

1755-yilda tugʻilganlar
1824-yilda vafot etganlar
17-noyabrda tugʻilganlar
16-sentabrda vafot etganlar
AA

AA quyidagilardan birini anglatishi mumkin:

AA

Tashkilotlar 
 Alcoa (kompaniya), AQSh aluminiy kompaniyasi.
 Anonim Alkogoliklar, alkogolizmdan davolanuvchilarga koʻmaklashuvchi xalqaro tashkilot.
 Alvesta Alternative, Shvetsiya siyosiya partiyasi.
 Daniya Meʼmorlar Akademiyasi (Akademisk Arkitektforening).
 The Automobile Association, Buyuk Britaniya avtomobilchilar assotsiatsiyasi.
 Olmoniya tashqi ishlar vazirligi (Auswärtiges Amt).

Naqliyot 
 American Airlines, IATA kodi.

Sport va oʻyinlar 
 Ancient Anguish, komputer oʻyini.
 Asociación Alumni, Argentina regbi klubi.

Fan, tibbiyot, matematika va informatika 
 AA amiloidozi, amiloidoz shakli.
 AA postulati, Yevklid geometriyasidagi postulat.
 Academia de Artes, Meksika badiiy sanʼat akademiyasi.
 Aggregatibacter actinomycetemcomitans, bakteriyalar turi.
 Akkomodatsiya amplitudasi, koʻz fokuslana olishi oʻlchovi.
 Anti-aliasing, signal va tasvir qayta ishlash texnikasi.
 Atlas Autocode, dasturlash tili.

Harb 
 Al Asad havo bazasi, Iroqdagi havo bazasi.

Boshqa 
 AA batareyasi
 AA, siyna hajmi

Aa 
 Å, harf.
 Aa (daryo), Yevropadagi daryo.
 Aa (Big A Little a), amerikalik rock guruh.
 Aa!, J-pop guruhi.
 Aa (meʼmor), qadimgi Misr meʼmori.
 Aa (oʻsimlik), orxideya turi.
 Aa (Estoniya), Estoniyadagi qishloq.

Odamlar 
 Van der Aa, gollandcha ism.
 Abraham Jacob van der Aa (1792–1857), golland adibi.
 Christianus Petrus Eliza Robidé van der Aa (1791–1851), golland huquqshunosi va yozuvchisi.
 Dirk van der Aa (1731–1809), golland rassomi.
 Michel van der Aa (1970-), golland bastakori.
 Philips van der Aa, golland siyosatdoni.
 Brynjar Aa, norveg dramaturgi.

'A'ā 
 ʻAʻā, bazalt lava oqimi tipi.

aA 
 attoamper, 10−18 amper, elektr toki birligi.

aa 
 Afar tili, ISO 639 alpha-2 til kodi.

.aa 
 audiofayl formatlaridan biri.

Aa. 
Aa., arteriya tibbiy qisqartmasi.
Noxun (musiqa)

Noxun (fosr. tirnoq) — baʼzi musiqa asboblarini chalishda ishlatiladigan moslama. Noxunning bir necha turi mavjud. Gitara, rubob kabi asboblarni chalishda ishlatiladigan noxun (shu turi mediator deb ham ataladi) yupqa palstinka shaklida boʻladi. Tanbur noxuni odatda oʻng qoʻlning koʻrsatkich barmogʻiga kiyiladi. Doyra noxuni barmoqqa bogʻlab qoʻyiladi.

Mediator 

Mediator odatda koʻrsatgich va bosh panja oʻrtasida ushlanadi va musiqa asbobi torlarini chalish uchun qoʻllaniladi. Mediatorlar asosan plastmassadan yasaladi. Ammo suyak, toshbaqa kosasi va yogʻochdan yasalgan turlari ham mavjud. Ilk mediatorlar toshbaqa kosasidan yasalgan. Keyinchalik toshbaqalarning soni kamaygani uchun ulardan mediator yoki boshqa narsa yasash taqiqlangan. Hozirgi kunda taqiqdan avval toshbaqa kosasidan yasalgan mediatorlar juda qadrlanadi.

Mediatorlarning shakli va oʻlchami har xil boʻladi. Jazz uchun ishlatiladigan mediatorlar kichik boʻladi. Bas gitara mediatorlari boʻlsa katta boʻladi. Gitara mediatori qalinligiga qarab ishlatiladi. 0,2 mm dan 0,5 mm gacha boʻlgan yupqa mediatorlar odatda ritm chalish uchun ishlatiladi. 0,7 mm dan 1,5 mm yoki undan ham qalin boʻlgan mediatorlar esa solo chalish uchun qoʻllaniladi.

Oʻzbekistonda uchraydigan asboblardan rubob, tor kabi asboblar mediator bilan chertiladi.

Tanbur noxuni 
Tanbur noxuni boʻyi barmoqning bir boʻgʻiniga teng tirnoq shaklida boʻladi va odatda oʻng qoʻlning koʻrsatkich barmogʻiga kiyiladi.

Doira noxuni 
Doyra noxuni uzunasiga kesilgan yarimta angishvona shaklida boʻlib, barmoqqa bogʻlab qoʻyiladi.

Musiqa
Ford Sierra

Ford Sierra — Ford Motor Company firmasining oʻta oʻlchamli avtomobili. 1982-yilda ilk marotaba ishlab chiqarilgan. 1983-yilgi Yevropa avtomobil tanlovida Sierra 2-oʻringa loyiq deb, topildi. 2 700 000 dona chiqarilgan.

Narxi
Plug

PLUG — yer haydashda ishlatiladigan q.h. quroli. Misr, Xitoy, Oʻrta Osiyoda qadimdan maʼlum boʻlgan. Dastlab yogʻochdan yasalgan, uchiga tigʻ qoplangan. Ot, xoʻkiz qoʻshib ishlatilgan (qarang Omoch). Miloddan avvalgi 1-ming yillikda temir lemexli P.lar paydo boʻla boshlagan. Metall P.lar 18-asr yarmida paydo boʻlgan. Traktorlar P.lari 1marta 20-asr 20-yillarida ishlab chikarilgan. P. asta-sekin takomillashtirib borilgan.

Ish organlarining tuzilishiga qarab lemehli va diskli; tortish kuchi turiga qarab, traktorga oʻrnatiladigan (oʻrnatma, yarim oʻrnatma, tirkama), otga qoʻshiladigan va kanatli; ish organlari soniga qarab, 1—2 va koʻp korpusli; vazifasiga qarab, umumiy va maxsus; yer haydash usuliga qarab, tuproqni ichkariga va tashqariga agʻdarib egat ochadigan hamda tekis haydaydigan P.lar boʻladi.

Traktorga oʻrnatiladigan lemexli P.lar (tirkama, yarim oʻrnatma) keng qoʻllaniladi. Asosiy uzellari: ish organlari, haydash chuqurligini rostlovchi mexanizm, avtomat, silindr, tayanch gʻildiraklar, oʻrnatish yoki osish moslamasi. Lemexli P.larning ish organlari — korpus, chimqirqar, disk-pichoq. Haydalma qatlam ostini yuqoriga chiqarmasdan 5—12sm chuqur haydashda korpusga qoʻshimcha chuqurlatkichlar mahkamlanadi. Chim-qirqarlar P. korpusidan 30—35 sm oldinga oʻrnatiladi, 10 sm gacha tuproq qatlamini olib, korpus hosil qilgan egat tagiga tashlaydi. Diskli P.lar, asosan, yangi yerlarni haydashda ishlatiladi. Umumiy ishlarga moʻljallangan P.lar har qanday yerni 18— 45 sm chuqurlikda haydashda qoʻllaniladi. Mokisimon P.larning korpusi oʻngga va chapga aylanadigan 2 seksiyadan iborat. Seksiyalar navbat bilan ishlaydi. Maxsus P.lar changalzor-botqoqliklarni, bogʻ, tokzor, oʻrmon, toshloq yerlarni haydashda ishlatiladi. Yerni shudgor qilish uchun 1 korpusli (PO-1-30 markali) va 2 korpusli (PO-2-30) agʻdarma-osma P.lar, dehqon va fermer xoʻjaliklari uchun 2 korpusli (PN-2-30) va 3 korpusli (PN3-30) agʻdarma-osma P.lar, texnik ekinlar uchun moʻljallangan yer haydaladigan 3 korpusli (PDN-3-30) va toʻrt korpusli (PDN-4-45) agʻdarma-osma P.lar, yerni chuqur haydashga moʻljallangan yarusli tirkama (PYA-3-35) P.lar (hammasi "Chirchiqqishmash" AJ); paxta, gʻalla va boshqa ekinlar ekiladigan yerlarni xaydash uchun moʻljallangan osma P. (PN-3-35) ("Urganchozuqamash" AJ), yerni bir tekis agʻdarib haydash uchun moʻl-jallangan agʻdarma-osma P. (EurOpal 9 (4+1) N 100) ("Agregat" zavodi va "Lemken" firmasi) va boshqa ishlab chiqarilmoqda. Bu P.lar yerni 18—45 sm chuqurlikda haydaydi.
Oʻzbekiston Olimpiada oʻyinlarida

Oʻzbekiston sportchilari Olimpiya oʻyinlarida 1952-yildan buyon (1992-yilgacha sobiq Ittifoq va MDH sportchilari jamoasi tarkibida, 1996-yildan e'tiboran mustaqil davlat vakili sifatida) qatnashib keladi. Olimpiada harakatini rivojlantirishdagi alohida xizmatlari uchun Oʻzbekiston Respublikasi Prezidenti I. A. Karimov XOQ tomonidan Olimpiada oltin ordeni bilan taqdirlangan (1996).

Oʻzbekistoning Olimpiada oʻyinlaridagi medallari 

Oʻzbekiston Olimpiyachilarining Yozgi Olimpiada oʻyinlarida erishgan medallari

 London-2012 Olimpidasida bronza medalini qoʻlga kiritgan Soslan Tigiyev organizmida taqiqlangan metilgeksaneamin moddasi topilgani sabab, bronza medalidan mahrum qilingan.

Olimpiada oʻyinlari tarixidagi sovrindorlar

Oʻzbekistonlik sportchilarning Yozgi Olimpiya Oʻyinlaridagi ishtiroklari

1. 1996-yil — Atlanta (AQSh)

XXVI — yozgi Olimpiada Oʻzbekiston sharafini 76 nafar sportchilarimiz sportning 13 turida himoya qilishgan.
Bayroqdor: Temur Ibragimov
Sovrindorlar:

-Armen Bogdasarov (dzyudo) — kumush

-Karim Toʻlaganov (boks) — bronza

-Umumjamoa hisobida: — 197 davlat orasida 58-oʻrinni egallagan.

2. 2000-yil — Sidney (Avstraliya)

XXVII — yozgi Olimpiada oʻyinlarida ham yurtimiz sharafini 76 nafar sportchilarimiz sportning 13 ta turida himoya qilishgan. *Bayroqdor: Muhammadqodir Abdullaev
Sovrindorlar:
-Muhammadqodir Abdullaev (boks) — oltin

-Artur Taymazov (erkin kurash) — kumush

-Sergey Mixaylov (boks) — bronza

-Rustam Saidov (boks) — bronza

-Umumjamoa hisobida: — 199 davlat orasida 42-oʻrin

3. 2004-yil — Afina (Yunoniston)

XXVIII — yozgi Olimpiada oʻyinlarida Oʻzbekiston sharafini 69 nafar sportchi sportning 15 ta turida himoya qilishgan.

Bayroqdor: Abdulla Tangriev
Sovrindorlar:

-Artur Taymazov (erkin kurash) — oltin

-Aleksandr Dokturishvili (yunon-rum kurashi) — oltin

-Magamed Ibragimov (erkin kurash) — kumush

-Bahodir Sultonov (boks) — bronza

-Oʻtkirbek Haydarov (boks) — bronza

-Umumjamoa hisobida: 202 davlat orasida 34-oʻrin

4. 2008-yil — Pekin (Xitoy)

XXIX-yozgi Olimpiada oʻyinlarida Oʻzbekiston sharafini 58 nafar sportchilarimiz 15 ta sport turida himoya qilishgan.

Bayroqdor: Dilshod Mahmudov
Sovrindorlar:

-Artur Taymazov (erkin kurash) — oltin

-Abdullo Tangriev (dzyudo) — kumush

-Soslan Tigiev (erkin kurash) — kumush

-Rishod Sobirov (dzyudo) — bronza

-Anton Fokin (sport gimnastikasi) — bronza

-Yekaterina Xilko (trampolin) — bronza

-Umumjamoa hisobida: 202 davlat orasida 40-oʻrin

5. 2012-yil — London (Buyuk Britaniya) 

XXX-yozgi Olimpiada oʻyinlarida Oʻzbekiston sharafini 53 nafar sportchilarimiz 15 ta sport turida himoya qilishgan.

Bayroqdor: Elshod Rasulov
Sovrindorlar:

-Artur Taymazov (erkin kurash) — oltin

-Rishod Sobirov (dzyudo) — bronza

-Abbos Atoev (boks) — bronza

-Umumjamoa hisobida: 204 davlat orasida 47-oʻrin

Sport turlari bo'yicha qo'lga kiritilgan medallar 
 Yozgi sport turlari

 Qishki sport turlari

Yana qarang
Oʻzbekiston Milliy Olimpiya qoʻmitasi
Pekin-2008 XXIX Yozgi Olimpiya oʻyinlarida Oʻzbekiston
London-2012 XXX Yozgi Olimpiya oʻyinlarida Oʻzbekiston

Manbalar

Oʻzbekiston sporti
Oʻzbekiston Olimpiada oʻyinlarida
Rose Byrne

Mary Rose Byrne (; t. 24-iyul 1979) avstraliyalik aktrisadir. Byrne ijodini 1994-yili Dallas Doll filmidagi kichik rol bilan boshlagan. 2000-yili u The Goddess of 1967 filmida bosh rolni oʻynab, Venetsiya kinofestivalida Eng Yaxshi Aktrisa mukofotini oldi.

2007—2012-yillarda Byrne Damages teleserialida Ellen Parsons rolini oʻynab, ikkita Oltin globus va ikkita Emmy nominatsiyasiga erishdi. 2011-yili u Insidious, X-Men: First Class va Bridesmaids filmlarida ijro etib, olamshumul shuhrat qozondi.

Manbalar

Havolalar 

Yashayotgan insonlar
Avstraliyalik aktrisalar
Ozzy Osbourne

John Michael "Ozzy" Osbourne (; t. 3-dekabr 1948) ingliz heavy metal vokalchi va qoʻshiqyozardir. Osbourne heavy metal janrini shakllantirishga xizmat qilgan guruhlardan boʻlmish Black Sabbath bosh vokalchisi sifatida shuhratga erishdi. Xarakterli ovozi va Black Sabbath uslubi tufayli Osbourne „Zulmat Shahzodasi“ degan epitet bilan tanildi. Osbourneʼni shuningdek „Heavy Metalning Choʻqintirgan Otasi“ ham deyishadi.

2000-yillar boshida u rafiqasi Sharon va bolalari Kelly hamda Jack bilan birgalikda oʻzining The Osbournes nomli realiti-tomoshasida suratga tushdi. 2011-yil aprelida esa hayoti va ijodi haqidagi God Bless Ozzy Osbourne nomli hujjatli film ekranlarga chiqdi. Osbourne yakkaxon va Black Sabbath ijrochisi sifatida butun dunyoda 100 milliondan oshiq albom sotib, multi-platina mavqeiga erishgan.

Manbalar

Havolalar 
 
 Rasmiy sayti

Angliyalik erkak aktyorlar
Yashayotgan insonlar
Grammy mukofoti sovrindorlari
AQSh mustaqillik deklaratsiyasi

AQSh Mustaqillik deklaratsiyasi (1776-yil 4-iyul) — Shimoliy Amerikadagi Angliya mustaqillik uchun urush davrida (1775-83) ingliz mustamlakalari vakillarining Ikkinchi Kontinental kongressi qabul qilgan. Mustaqillik deklaratsiyasi Thomas Jeffersonning respublika va demokratiya ruhi bilan tuzilgan loyihasiga asoslangan. Mustaqillik deklaratsiyasi mustamlakalarning metropoliyadan ajralganligini va yangi mustaqil davlat — Amerika Qoʻshma Shtatlari barpo etilganligini, shuningdek, xalq erkinligini, barcha kishilarning qonun oldida tengligini eʼlon qildi. Mustaqillik deklaratsiyasi katta tarixiy ahamiyatga ega boʻlgan.

Manbalar 

 

AQSh
Sarah Bernhardt

Sarah Bernhardt (; ; ; 22/23-oktabr 1844 – 26-mart 1923) fransuz teatr va kinematograf aktrisasi boʻlgan. Sarah Bernhardt oʻz vaqtida „dunyo bilgan eng taniqli aktrisa“ deb atalgan. Bernhardt shuhratga 1870-yillarda Fransiya sahnalarida erishib, keyin Yevropa va Amerikada ham tanildi. U jiddiy dramatik aktrisa sifatida mashhurlik qozondi.

Manbalar

Havolalar 
 The Sarah Bernhardt Pages
 
 

Fransiyalik aktrisalar